Endel Jõgi
Endel Jõgi (välismaal Endel Rivers; sündinud 15. aprillil 1959 Eestis) on Eesti päritolu Austraalia muusik, helilooja ja muusikaprodutsent. Eestis tegi ta kaasa ansamblites Proov 583 (laulja ja kitarristina), Gunnar Grapsi Grupp (kitarristina), Linnu Tee (1986–1988 kitarristi ja klahvpillimängijana). 1987. aasta 24. veebruari keskpäeval ratsutas ta umbes pool tundi mustal hobusel Tallinna Vanalinnas ja Toompeal, hoides käes sinimustvalget lippu. Seejärel sõitis ta taksoga Tallinnast välja ja varjas ennast umbes kuu aega tuttavate juures. Ametivõimud vaikisid toimunu maha. 1989. aastal kolis ta Austraaliasse.